РЕПУБЛИКА СЕВЕРНА МАКЕДОНИЈА

ОПШТИНА ПРОБИШТИП

**Бр. 10– 98/6 од**

**24.04.2020 год.**

Пробиштип

Врз основа на член 35 став (3) од Законот за просторно и урбанистичко планирање („Сл.Весник на РМ”бр. 199/14, 44/15, 193/15, 31/16, 163/16, 64/18 и бр.168/18 год.) и донесената Годишна програма за изработување на урбанистички планови на Општина Прбиштип за 2020 година со Одлука Број 26-1080/21 од 25.11.2019 год., објавена во „Сл.Гласник” на Општина Пробиштип Бр.30/2019 год., донесена од страна на Советот на Општина Пробиштип, Градоначалникот на Општина Пробиштип го дава следното

**С О О П Ш Т Е Н И Е**

**За организирање на повторна јавна презентација и јавна анкета по**

**Предлог - Детален урбанистички план за Урбан Блок 14 Урбан опфат 14.1,**

**Општина Пробиштип**

Се известуваат граѓаните на Општина Пробиштип дека се организира повторна јавна презентација и јавна анкета по **Предлог - Детален урбанистички план за Урбан Блок 14, Урбан опфат 14.1, Општина Пробиштип**,во м.в. Град, КО Пробиштип, Општина Пробиштип, со Тех. број 10/2019 од февруари 2020, изработен од Институт за урбанизам, сообраќај и екологија „ИН-ПУМА“ Скопје.

Границата на конкретниот плански опфат е дефинирана на следниот начин:

-На **запад** по Колекторска улица 2, по ГУП на град Пробиштип,

-на **северо-запад** по Колекторска улица 2, по ГУП на град Пробиштип,

-на **северо-исток** по границата на КП Бр.634/5 и КП Бр.604;

-на **југо-исток** по пешачка патека од соседен ДУП за Блок 15.3 и по пристапна улица

новопланирана 2 од соседен ДУП за Блок 15.3, по границата на ГУП на град

Пробиштип, по блоковската поделба на ГУП за град Пробиштип (по постојна патека),

-на **северо-исток** по Колекторска улица 3, по ГУП на град Пробиштип,

-на **југо-исток** по границите на КП Бр.735/1 и КП Бр.736/1,

-на **северо-исток** по границата на ГУП на град Пробиштип и по блоковската поделба

на ГУП на град Пробиштип,

-на **исток** по Колекторска улица 1, по ГУП на град Пробиштип,

-на **југо-запад** по Магистрална улица профил А по ГУП на град Пробиштип,

-на **запад** по Пешачка улица 2 по соседен план ДУП за Блок 13.1 и по границата на КП

Бр.634/1,

-на **југо–запад** по границата на КП Бр.634/1.

Според опишаните граници на **Детален урбанистички план за Урбан Блок 14 Урбан опфат 14.1, КО Пробиштип**,вкупнатаповршина на планскиот опфат изнесува **П= 16,26 ха**.

**ЈАВНА ПРЕЗЕНТАЦИЈА** (повторна)

со стручно презентирање на

**Предлог - Детален урбанистички план за Урбан Блок 14 Урбан опфат 14.1, Општина Пробиштип**,во м.в. Град, КО Пробиштип, Општина Пробиштип, со Тех. број 10/2019 од февруари 2020, изработен од Институт за урбанизам, сообраќај и екологија „ИН-ПУМА“ Скопје, ќе се одржи повторно по **електронски пат**, која ќе биде објавена на *web* страната на Општина Пробиштип: www.probistip.gov.mk, во периодот од **06.05.2020 год.** до **14.05.2020** **год**.

**ЈАВНА АНКЕТА** (повторна) **по**

**Предлог - Детален урбанистички план за Урбан Блок 14 Урбан опфат 14.1, Општина Пробиштип**,во м.в. Град, КО Пробиштип, Општина Пробиштип, со Тех. број 10/2019 од февруари 2020, изработен од Институт за урбанизам, сообраќај и екологија „ИН-ПУМА“ Скопје, ќе трае **7** (седум) **работни дена** и во електронска и во писмена форма, секој работен ден од **7.30** до **15.30** часот во просториите на Одделението за Урбанизам при општина Пробиштип, во периодот од **06.05.2020 год.** до **14.05.2020** **год**., во кој период заинтересираните граѓани и правни лица од конкретното подрачје опфатено со планот можат да доставуваат забелешки, предлози и мислења на **анкетни листови** во писмена и електронска форма, кои можат да ги подигнат од Општинскиот услужен центар (шалтерот) во зградата на кино салата, и од *web* страната на Општина Пробиштип, или во електронска форма преку информацискиот систем *e-urbanizam.* Во прилог на анкетните листови да се достави копие од катастарски план и имотен лист за парцелата за која се доставува забелешката.

**Графичкиот прилог** од Предлог - Деталниот урбанистички план за Урбан Блок 14 Урбан опфат 14.1, Општина Пробиштип, ке биде изложен на огласна табла пред влезот на Општинскиот услужен центар (шалтерот) во зградата на кино салата, во информацискиот систем *e-urbanizam* и на *web* страната на Општина Пробиштип www.probistip.gov.mk, а подетални информации во врска со Деталниот урбанистички план може да се добијат во Одделението за урбанизам на Општина Пробиштип, кое се наоѓа во просториите на зградата на кино салата на вториот кат.

Изготвил: Ј.Дукоска диа

Одобрил: Б.Станојковски дги  **м.п. ОПШТИНА ПРОБИШТИП**

**Градоначалник**

Драган Анастасов